Уладава

Улада́ва () — горад у Польшчы, адміністрацыйны цэнтр Уладаўскага павета Люблінскага ваяводства. Утварае гарадскую гміну, таксама з’яўляецца сядзібай вясковай гміны Уладава. Знаходзіцца ў паўночна-ўсходняй частцы Люблінскага ваяводства Польшчы, на сутоках Заходняга Бугу і Уладаўкі. Насельніцтва 13 918 чал. (2009).

Знаходзіцца каля беларуска-польскай граніцы, вузел аўтамабільных дарог на Люблін, Бялу Падляску, Тэрэспаль, Зосін і інш.

 Гісторыя 
 XIII стагоддзе: першая згадка ў Галіцка-Валынскім летапісе: «Данилъ же затворивъ Холмъ, еха ко брату си Василкови, поима с собою Курила митрополита. А татарове воеваша до Володавы и по озерамъ много зла створше».Пад 6751 [1243] годам паводле Іпацеўскага спісу Галіцка-Валынскага летапісу.
 XIV стагоддзе: увайшла ў склад Вялікага Княства Літоўскага.
 1534: атрымала Магдэбургскае права.
 1566: горад, у Берасцейскім павеце Берасцейскага ваяводства.
 У 1593 годзе пасля смерці сына брацлаўскага ваяводы Рамана Раманавіча Сангушкі замак і мястэчка ў складзе Берасцейскага ваяводства ВКЛ перайшло па спадчыне ягоным сёстрам Хадоры, жонцы троцкага кашталяна Аляксандра Пронскага, і Аляксандры, жонцы падляшскага ваяводы Януша ЗаслаўскагаНГАБ у Мінску, ф. КСК, воп. 1, спр. 1.
 1624—1698: ва Уладаве дзейнічаў кальвінскі збор.
 1648: горад пацярпеў ад войск Багдана Хмяльніцкага.
 1795: у выніку трэцяга падзелу Рэчы Паспалітай апынулася ў Аўстрыі.
 XIX стагоддзе: у складзе Расійскай імперыі.
 1867: цэнтр павета.
 1921: у міжваеннай Польскай Рэспубліцы.

 Насельніцтва 
 1827 — 3263 чал.Włodawa //  S. 711
 1857 — 6026 чал.
 1913 — 15 220 ал.
 1937 — 9084 чал.
 1950 — 3754 чал.
 1970 — 7401 чал.
 1990 — 15 264 чал.
 2006 — 14 203 чал.

З 1998 года ў горадзе рэгулярна праводзяць Фестываль трох культур. Мерапрыемства прысвячаецца багатай культуры праваслаўя, каталіцтва і іудаізма. Фестываль нездарма праходзіць ва Уладаве, бо да вайны горад меў шматнацыянальны характар.Валера Саўко. Фэстываль трох культур  // Беларуская рэдакцыя Польскага Радыё, 15 верасня 2008

 Памятныя мясціны 
 Былая ўніяцкая, цяпер праваслаўная царква Раства Прасвятой Багародзіцы (1840—1842).
 Касцёл Св. Людвіка (1741—1752).
 Могілкі яўрэйскія старыя (XVIII ст.) і новыя (XIX ст.).
 Сінагога вялікая (1764).

 Галерэя 

 Вядомыя асобы 
 Уладзіслаў Курашкевіч (1905—1997) — мовазнаўца-славіст

 Зноскі 

 Літаратура 
 Włodawa //  S. 711—713

 Спасылкі